Andromeda (mytologi)

Andromeda (gresk: Ἀνδρομέδα, av andro-, bøyning av anēr, «mann» eller «menneskelig», og -meda, avledet av verbet medesthai, «å ha i tankene»,«Andromeda», etymonline.com]</ref> eller μηδομαι (mēdomai), «å tenke», «være opptatt av»<ref>[http://www.behindthename.com/nmc/gre-myth.php «Andromeda», behindthename.com jfr «å meditere»; navnets betydning «[hun som] tenker på ektemann» eller «gifteklar») ble i gresk mytologi lenket til en klippe for å fortæres av et sjøuhyre, men ble reddet av Persevs som hun senere giftet seg med.  

Andromeda var datter av kong Kefevs og dronning Kassiopeia av det fønikiske kongedømmet Etiopia. Kassiopeia skrøt av at datteren hennes, Andromeda, var vakrere enn Thetis, og det ergret havguden Poseidon så mye at han som hevn skapte en flom og et sjøuhyre som drepte både mennesker og dyr.John Pinsent: Greske myter og sagn (s. 62), Schibsted, 1969 Amons orakel i Siwa i Egypt kunngjorde at det ikke fantes hjelp før kongen ofret sin datter Andromeda til monsteret. Hun ble dermed lenket til en klippe ut mot havet.

Persevs som hadde drept gorgonen Medusa og tatt med seg hodet hennes, forvandlet sjømonsteret til en stein ved å vise det Medusas hode. Han hadde dermed reddet Andromeda og forventet da å få gifte seg med henne. Men hennes farbror var også interessert i henne, og stilte i bryllupet for å røve henne med seg. Persevs dro igjen frem Medusa-hodet, og også Andromedas farbror ble til stein.Perseus' rocky wedding; thehistorianshut.com]</ref> Sagnet kan være en rest fra den tiden da kongeriket gikk i arv på kvinnesiden, slik at kongens bror kunne arve tronen ved å gifte seg med brorens datter,John Pinsent: Greske myter og sagn (s. 63) jfr de romerske kongene.

Andromeda fulgte sin mann til Tiryns i Argos. Sammen fikk de seks sønner: Perses, Alkaios, Helevs, Mestor, Sthenelos og Elektryon. De fikk også datteren Gorgofone. Deres etterkommere hersket over Mykene fra Elektryon til Eurystevs. Etter ham ble Atrevs konge. 

Herodot hevdet i 3. bok av Historier at perserne fikk navn etter Andromedas og Persevs' sønn Perses, og at perserkongen Xerxes viste til dette angivelige slektskapet mellom grekere og persere for å lure argiverne til å underkaste seg, noe han mislyktes med.<ref>[https://www.iranicaonline.org/articles/herodotus-iii Herodots 3. bok: Defining the Persians; iranicaonline.org  

Etter sin død ble Andromeda plassert på den nordlige stjernehimmelen av Athene, som stjernebildet Andromeda nær Persevs og Kassiopeia. Dramatikere som Sofokles, Evripides og Pierre Corneille skrev tragedier basert på myten, som også har inspirert tallrike kunstverker.

 Referanser 

 Litteratur 
 Pseudo-Apollodorus: Bibliotheke II, iv, s. 3-5
 Ovid: Metamorfoses IV, s. 668-764.
 Edith Hamilton: Mythology, del tre, s. 204-207

 Eksterne lenker 


Kategori:Greske mytologiske kvinner